HIK Aalborg er overraskende klar til DM-finalen i volleyball efter en dramatisk afgørende semifinale i Middelfart.

Efter at have tabt den første semifinale på hjemmebane med 3-0 fuldendte HIK Aalborg lørdag aften deres flotte come back, da de vandt den afgørende kamp med 3-2 i sæt. HIK Aalborg udlignede forleden til 1-1 i semifinaleserien med sejr på 3-2 i sæt på udebane mod Middelbart, og lørdag aften gentog de den sejr. Det betyder, at HIK Aalborg overraskende er klar til DM-finalen. HIK sluttede grundspillet på tredjepladsen efter en meget stærk afslutning på sæsonen, og nu er holdet i den første DM-finale i flere år.